Document ID: 32003R0278

Rådets forordning (EF) nr. 278/2003
af 6. februar 2003
om autonome og midlertidige foranstaltninger for indførsel af visse forarbejdede landbrugsprodukter med oprindelse i Polen
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 133,
under henvisning til forslag fra Kommissionen, og
ud fra følgende betragtninger:
(1) I protokol 3 til Europaaftalen mellem De Europæiske Fællesskaber og deres medlemsstater på den ene side og Republikken Polen på den anden side(1), i det følgende benævnt "Europaaftalen med Polen", er der fastsat toldindrømmelser for forarbejdede landbrugsprodukter med oprindelse i Polen. Protokol 3 er blevet ændret ved protokollen om tilpasning af handelsaspekterne i Europaaftalen med Polen(2).
(2) Proceduren for vedtagelse af en afgørelse om ændring af tilpasningsprotokollen er ikke afsluttet så betids, at den kan træde i kraft den 1. januar 2003. Det er derfor nødvendigt at bestemme, at indrømmelser, der i denne protokol indrømmes Polen, anvendes autonomt fra den 1. februar 2003.
(3) Der bør åbnes nye årlige kontingenter som fastsat i bilaget for perioden fra 1. februar til 31. december 2003 og fra 1. januar til 31. december i de følgende år. Det bør endvidere præciseres, at den indførsel af varer med oprindelse i Polen, der allerede finder sted fra den 1. februar 2003 i medfør af de toldkontingenter, der er fastsat i forordning (EF) nr. 2364/2002(3), skal betragtes som en del af de nye toldkontingenter. Det bør i den forbindelse erindres, at eventuel godtgørelse af told for indførsel af varer, der har fundet sted siden den 1. februar 2003, sker i overensstemmelse med artikel 878-898 i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks(4).
(4) Toldkontingenterne bør forvaltes af Fællesskabets og medlemsstaternes myndigheder i overensstemmelse med forordning (EØF) nr. 2454/93.
(5) De nødvendige foranstaltninger til gennemførelse af denne forordning bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen(5) -
UDSTEDT FØLGENDE FORORDNING:
Artikel 1
Fra den 1. februar 2003 gives der toldindrømmelser for de i bilaget anførte forarbejdede landbrugsprodukter med oprindelse i Polen på de i bilaget fastsatte betingelser. De grundbeløb, der skal tages i betragtning ved beregningen af de nedsatte landbrugselementer (EAR) og tillægstolden ved indførsel fra Polen til Fællesskabet, er anført i tabel 4 i bilaget.
Artikel 2
De varemængder, der er omfattet af toldkontingenter, og som fra den 1. februar 2003 omsættes i overensstemmelse med forordning (EF) nr. 2364/2002 inden nærværende forordnings ikrafttræden, er medregnet i de i bilaget fastsatte mængder.
Artikel 3
Hvis Polen ophører med at anvende gensidige foranstaltninger over for Fællesskabet, kan Kommissionen efter den i artikel 5, stk. 2, omhandlede procedure suspendere anvendelsen af de i artikel 1 fastsatte foranstaltninger.
Artikel 4
De årlige toldkontingenter, der er nævnt i tabel 1 i bilaget, forvaltes af Kommissionen i overensstemmelse med artikel 308a, 308b og 308c i forordning (EØF) nr. 2454/93.
Artikel 5
1. Kommissionen bistås af den i artikel 16 i Rådets forordning (EF) nr. 3448/93(6) nævnte komité.
2. Når der henvises til dette stykke, anvendes artikel 4 og 7 i afgørelse 1999/468/EF.
Perioden i artikel 4, stk. 3, i afgørelse 1999/468/EF fastsættes til en måned.
3. Komitéen vedtager selv sin forretningsorden.
Artikel 6
Denne forordning træder i kraft på tredjedagen efter offentliggørelsen i Den Europæiske Unions Tidende.
Den anvendes fra den 1. februar 2003.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 6. februar 2003.

Labels: 3
18
6